Råd mot overdreven svetting - kan dere hjelpe?
Heiiii! Jeg har i de siste 2 årene lagt merke til at jeg svetter noe innmari. Og nå har jeg startet å gå lei av å alltid være stresset over at svetteringer under armene skal vises og om jeg lukter helt forferdelig. Dusjer på morgenen, av og til på kvelden men alltid etter trening. Men 2 sekunder rett etter jeg har dusja så lukter det. Bruker både parfyme og deodorant men det hjelper lite. Om ikke lukten blir 5 ganger verre. Jeg har lite med hår, og vil ikke gro ut hår under hendene. Hat lest litt på nettet at STOP24 er noe som kan funke. Men jeg vet ikke jeg. Er det Et produkt jeg kan stole på og er «vennlig» mot huden? Eller har dere noen andre tips og triks? Eller for den del andre produkter som kan hjelpe
Du forteller at du plages veldig med svette under armene. Det er veldig forskjellig hvor mye en svetter, men det er ikke så uvanlig å slite med mye svette heller. Så dette er ikke noe du trenger å være flau over eller redd for å snakke med noen om.
Du kan prøve med deodoranten STOP24 eller et reseptfritt middel fra apotek først, det siste finnes både som krem og deo, og heter Aluminiumklorid NAF 25 % i sprit liniment. Spør på apoteket om de kan finne det til deg og om hvordan du skal bruke det.
Det finnes noen sykdommer/tilstander som kan gi mer svette, f eks høyt stoffskifte, hormonforstyrrelser osv. Også psykiske lidelser og stress kan gi økt svetting.
Så om aluminiumsklorid eller STOP24 ikke hjelper (nok), er det lurt å gå til en sjekk hos fastlegen, for å sjekke for mulige årsaker. Men hos mange er det som sagt "bare" slik det er. Da kan en trøste seg med at svettingen ofte blir mindre med årene.